POPIS PROJEKTU

Názov projektu: Nákup 9 miestneho vozidla na spoločnú dopravu osôb pre obed Glabušovce.

Cieľom projektu je inovatívne riešenie zlepšenia udržateľných stratégií miestneho rozvoja v obci Glabušovce. Projekt priamo reflektuje na potreby inovácií a riešenia problémov vo vidieckych oblastiach, ktoré zabezpečia zníženie sociálno–ekonomickej zaostalosti a prispejú k zvýšeniu kvality života na vidieku. Špecifickým cieľom projektu je zlepšenie udržateľných vzťahov medzi vidieckymi rozvojovými centrami a ich zázemím vo verejných službách a vo verených infraštruktúrach. Naplnenie cieľov projektu dosiahneme realizáciou aktivity, kúpou vozidla spoločnej dopravy osôb a vytvorením pracovného miesta. Nákupom vozidla pre účely zabezpečenia spoločnej dopravy osôb prispejeme k rozvoju základnej infraštruktúry a k zlepšeniu dopravného prepojenia i k dostupnosti sídiel.

Zrealizovaním projektu sa eliminujú a minimalizujú identifikované problémy. V nadväznosti na súčasnú situáciu bude vedieť obec oveľa citlivejšie a individuálnejšie uspokojiť potreby všetkých obyvateľov, čo prispeje i k všeobecnej spokojnosti. Pre najmladšiu populáciu bude vedieť zabezpečiť ľahší prístup k vzdelávaniu a k voľnočasovým aktivitám. Pre obyvateľov v produktívnom veku združených v rôznych komunitách bude vedieť zabezpečiť stretávanie s rovesníkmi, výmenu skúseností. Pre obyvateľov v poproduktívnom veku bude vedieť zabezpečiť ľahší a komfortnejší prístup k zdravotnej starostivosti.